ภาวะการลงทุนในตลาดหุ้นยังเป็น Risk on อย่างไรก็ตาม Upside เริ่มจำกัด บริเวณ 1,570-80จุด / ปรับประมาณการณ์เงินเฟ้อไทย ขึ้นเป็น +1.1% YoY / แนะดูทิศทางค่าเงินดอลลาร์
9 มีนาคม 2564

ภาวะการลงทุนในตลาดหุ้นยังเป็น Risk on อย่างไรก็ตาม Upside เริ่มจำกัด บริเวณ 1,570-80จุด / ปรับประมาณการณ์เงินเฟ้อไทย ขึ้นเป็น +1.1% YoY / แนะดูทิศทางค่าเงินดอลลาร์  

ปัจจุบันเราอยู่ในภาวะ Reflation ท่ามกลางเศรษฐกิจโลกที่กำลังฟื้นตัว ในขณะที่หลายประเทศอัดฉีดมาตรการกระตุ้นจากทั้งภาครัฐและการเงินมากขึ้น ล่าสุดสภาสูงสหรัฐได้เห็นชอบร่างมาตรการกระตุ้นเพิ่มเติม 1.9ล้านล้านเหรียญสหรัฐ ด้วยคะแนนเสียง 50:49 ประกอบด้วยงบประมาณ 4 แสนล้านดอลลลาร์ สำหรับเงินเยียวยาคนละ 1,400 ดอลลาร์,  สวัสดิการการว่างงานสัปดาห์ละ 300 ดอลลาร์ ซึ่งจะครอบคลุมผู้ว่างงาน 9.5 ล้านคน จนถึงวันที่ 6 กันยายน, เงินช่วยเหลือรัฐบาลท้องถิ่น 3.5แสนล้านดอลลาร์ และอื่นๆ ลำดับถัดไปคาดว่าสภาล่างจะโหวตในครั้งสุดท้าย และส่งให้ Biden ลงนาม  

ซึ่งการทยอยรายงานตัวเลขสำคัญทางเศรษฐกิจไม่ว่าจะเป็นภาคการจ้างงาน, เงินเฟ้อ, ตัวเลขผลผลิตภาคอุตสาหกรรม และค้าปลีก ออกมาดีกว่าที่ตลาดประเมินไว้ สะท้อนภาพเศรษฐกิจที่ค่อยๆฟื้นตัว ประกอบกับการเร่งฉีดวัคซีนทั่วโลกไปแล้วกว่า 304ล้านโดส กว่า 114xประเทศ นำโดยสหรัฐกว่า 90.4ล้านโดส (วันละ 2ล้านโดส) ซึ่งคาดว่าจะใช้เวลาเพียง 6เดือนครอบคลุมประชากรกว่า 75% ทั้งหมดนี้ล้วนเกิดขึ้นในเวลาเดียวกันเป็นผลให้ความคาดหวังของเศรษฐกิจฟื้นตัวดีขึ้น และเป็นผลให้อัตราผลตอบแทนพันธบัตรรัฐบาลสหรัฐเร่งตัวขึ้นอย่างมีนัยยะ สะท้อนภาพ Risk on ของการลงทุนในตลาดหุ้นโลก  

อย่างไรก็ตามภาวะ Reflation รอบนี้เราคาดว่าหุ้นจะไม่ได้ปรับตัวขึ้นทุกอุตสาหกรรม เนื่องจากการปรับตัวขึ้นของ Bond yield ครั้งนี้จะส่งผลให้หุ้นที่อิงกับมูลค่ากิจการในอนาคตสูง และ valuation ที่ซื้อขายในระดับสูงอย่างกลุ่มเทคโนโลยีได้รับความเสี่ยง ฉะนั้นเราจะสังเกตุได้ว่าการปรับขึ้นของ Bond yield นับตั้งแต่ช่วง 1-2สัปดาห์ที่ผ่านมา ประเทศที่มีตลาดหุ้นขึ้นอยู่กับกลุ่ม Technology สูงจะ underperformed ประเทศที่มีสัดส่วน Value played (SET +3.5%MTD เมื่อเทียบกับเกาหลี, ไต้หวันที่ติดลบ) โดยกลุ่มที่ปรับขึ้นเด่นนำโดยการเงิน, ปิโตรเคมี, ธนาคารและค้าปลีก ที่ปรับขึ้นเด่น 5-9%MTD เรายังคงมุมมองเชิงบวกต่อภาพการลงทุนในตลาดหุ้นไทย อย่างไรก็ตามณ.ระดับ SET Index ที่เข้าใกล้ 1,570-80จุด ซึ่งคิดเป็นส่วนต่างผลตอบแทนของตลาดหุ้น/พันธบัตรที่ -1.75SD (เป็นระดับต่ำสุดในรอบ 10ปี) เราคาดว่า Upside จากนี้จะเริ่มจำกัด ฉะนั้นเราไม่แนะนำให้นักลงุทนเพิ่มสัดส่วนการลงทุนในตลาดหุ้นไทยจากนี้ มองเป็นการขายทำกำไรหุ้นบางกลุ่มอย่างพลังงานที่เริ่มมี upside จำกัด และรอกลับมาเพิ่มน้ำหนักอีกครั้งบริเวณ 1,470-1,500จุด 

เมื่อวานที่ผ่านมาศูนย์วิจัยกสิกรไทยได้มีการปรับประมาณการณ์เงินเฟ้อปี 2021 ขึ้นเป็น +1.1% YoY จากเดิม +0.8% จากราคาพลังงานที่ปรับตัวสูงขึ้นจากอุปสงค์ที่กลับมาทั้งการเดินทางข้ามประเทศและวัคซ๊น ส่วนตัวเลขประมาณการ GDP ปี 2021 ยังคงประมาณการไว้ที่ +2.6% YoY โดยทางศูนย์วิจัยกสิกรไทยได้รวมการเบิกจ่ายเงินของพรก.โควิด-19ในปีงบประมาณ 2021 เข้าไปแล้ว เนื่องจากเราคาดการณ์ถึงการต่ออายุโครงการ/ขยายเวลา มาตรการคนละครึ่ง, เราเที่ยวด้วยกัน, ปรับประมาณการณ์ส่งออกสินค้าเพิ่มขึ้นจากการค้าโลกที่ฟื้นตัว, การบริโภคภายในประเทศที่ฟื้นตัวจากมาตรการกระตุ้นเศรษฐกิจ, วัคซีนและการเปิดประเทศ และ ปรับจำนวนนทท.เหลือ 2ล้านคน จาก 4.5ล้านคน 

มุมมองตลาดหุ้น/ กลยุทธ์การลงทุน วันนี้ คาด SET แกว่งในกรอบ 1,535-1,550จุด แนะ PTTGC, ทยอยสะสม GULF บริเวณ 32.0-33.0บาท 

หุ้นแนะนำ PTTGC (พื้นฐาน 70.00 บาท) อุปสงค์น้ำมันทั่วโลกที่ฟื้นตัวขึ้นจากการจัดจำหน่ายวัคซีนต้านโควิด-19 กอปรกับการตัดสินใจของกลุ่ม OPEC+ คาดจะส่งผลบวกต่อราคาน้ำมันดิบ, อ้างอิงจาก Sensitivity analysis การปรับขึ้นของราคาน้ำมันดิบทุกๆ (+USD5/bbl) จะเป็น upside ต่อกำไร ของ PTTGC ประมาณ 16% จากประมาณการณ์ปัจจุบัน, GULF (พื้นฐาน 38.25 บาท) ผู้บริหารมีแผนการเพิ่มกำลังการผลิตในเชิง MW มากขึ้น ด้วยการมุ่งเน้นเมกะโปรเจกต์ด้านพลังงานทดแทน เป้าหมายระยะยาวคือการเพิ่มพลังงานทดแทนเป็น 30%, GULF มีแผนการเริ่มดำเนินงานโรงการ IPP ในปี 2564 ซึ่งจะหนุนการเติบโตของกำไรและเป็นกันชนต่อแนวโน้มขาขึ้นของราคาก๊าซได้ รายงานตัวเลขเศรษฐกิจ วันพุธ ติดตาม ตัวเลข CPI ของจีน เดือน ก.พ. คาด +0.4% MoM แต่ -0.4% YoY ตัวเลข PPI เดือน ก.พ. ของจีน คาด +1.5% YoY ตัวเลข Core CPI เดือน ก.พ. ของสหรัฐฯ คาด +0.2% MoM และ +1.4% YoY และระดับปริมาณนำ้มันดิบคงคลังของสหรัฐฯรายสัปดาห์ วันพฤหัสฯ ติดตาม ตัวเลข Loan growth ของจีนเดือน ก.พ. การประชุมธนาคารกลางยูโรโซนคาดคงอัตรานโยบายที่ -0.50% และตัวเลขการขอรับสวัสดิการว่างงานรายสัปดาห์ของสหรัฐฯ คาด +7.25 แสนตำแหน่ง วันศุกร์ ติดตาม ตัวเลข CPI ของเยอรมันเดือน ก.พ. คาด +0.7% MoM และ +1.3% YoY ตัวเลข CPI ของอินเดียเดือน ก.พ. คาด +4.45% YoY ตัวเลข PPI ของสหรัฐฯ เดือน ก.พ. คาด +0.4% MoM และ +2.7% YoY และตัวเลข Michigan Consumer Expectations เดือน มี.ค. คาด +4.6% MoM เป็น 74 จุด